RaptorDB - the Document Store - CodeProject 11,177,198 members (74,899 online)
Last Visit: 31-Dec-99 19:00 Last Update: 25-Jan-15 22:34Refresh1234567891011 Next » Genoeg genade | Netwerk24
2 Kor.12:9 – “My genade is vir jou genoeg, want My krag word in swakheid volbring.”
Die mees algemene begrip van die woord “genade” is God se onverdiende guns – met ander woorde selfs terwyl ons sondaars was en die oordeel verdien het, het God ons liefgehad. Genade praat ook van onverdiende vergewensgesindheid, goedertierenheid en barmhartigheid. Efes.2:8-9 verklaar dat ons uit genade gered is, en nie deur ons eie toedoen nie. Dit sê ook dat genade ’n gawe van God is, ons hele lewe is ’n lewe van genade – daar is niks wat ons uit onsself kan doen nie – ons is afhanklik van God. Selfs die ateïs wat sê daar is geen God nie, is ten volle afhanklik van God se genade.
Genade beteken ook God se in staat stellende krag. In ons verhouding met God – soos ons met Hom wandel elke dag – kry ons gedurig met situasies te doen wat probeer om ons te oorweldig. Ons optrede moet wees om Sy Woord te vertrou en ons gee uitdrukking aan ons vertroue deur gehoorsaamheid. Dit bewys dat ons die Woord van God glo ongeag wat die omstandighede mag wees. God se reaksie op ons geloof is Sy genade – Sy in staat stellende krag, wat ons laat triomfeer in elke situasie. In elke area van ons lewe is dit God se genade wat ons laat groei en sterk word. Ons het ook vryelik toegang tot die troon van genade. Hebr.4:16 – “Laat ons dan met vrymoedigheid na die troon van genade gaan, sodat ons barmhartigheid kan verkry en genade vind om op die regte tyd gehelp te word.”
Pst. Gert Visser, Every Nation, Caledon